Hvundagshetja: Esther Ösp Gunnarsdóttir

Kennari í Grunnskólanum á Egilstöðum, Esther Ösp Gunnarsdóttir komst í fréttir 24-stunda þann 1. maí s.l. (bls 38) af því að hún neitaði að dreifa kynningarbæklingi fyrir kristilegar sumarbúðir til nemenda sinna í 7. bekk. Haft var eftir henni: "Ætlast var til þess að ég myndi dreifa þessum bæklingi til krakkanna í bekknum mínum. Það harðneita ég að gera."

Hér er greinilega kona með bein í nefinu sem þorir að standa við sína skoðun á því hvað er rétt og hvað er rangt. Hún hefur einnig snarpan skilning á því hvernig vernda á börn í opinberum skólum frá mismunun. Esther Ösp:

"Mér finnst þetta bara svolítið hæpið í ljósi þess að hér á að ríkja trúfrelsi og sífellt að verða lögð meiri áhersla á umburðarlyndi gagnvart öllum trúarbrögðum og fólki af hvaða uppruna sem er, sem er bara af hinu góða. En þá stangast þetta á við það þegar skólinn er farinn að taka að sér að dreifa kynningarbæklingum um trúarlegt starf." [áherslubreytingar eru mínar]

Að hennar sögn sýndu stjórnendur skólans ákvörðun hennar fullan skilning. Það er léttir að heyra það en í raun ættu þeir að ganga lengra og biðja hana og aðra kennara afsökunar á þessu og hætta allri dreifingu bæklinga um trúarstarfsemi strax. Allir skólar landsins ættu að fara að hennar dæmi.

Esther Ösp sagði einnig: "Ég veit ekki alveg hvort að þetta er fréttnæmt. Ég hugsa að það hafi fleiri kennarar en ég gert þetta í gegnum tíðina".

Góður punktur hjá Esther Ösp. Þetta ætti ekki að vera fréttnæmt því það sem hún gerði á að vera hið viðtekna. Það sem er í raun fréttnæmt við þetta er að stjórn skólans er að brjóta á jafnréttisákvæðum stjórnarskrárinnar og grunnskólalaga þar sem segir að ekki megi mismuna fólki eða nemendum í skóla eftir trúarbrögðum. Að auki er verið á brjóta á siðareglum kennarara þar sem segir að þeir eigi ekki að stunda trúboð í skólum. Í grunnskólalögum segir að skólinn sé ekki trúboðsstofnun.

Þá bætti hún við að "sér finndist algjör óþarfi að kennarar sinni einnig starfi bréfbera. Kennarar hafi nóg að gera þó þeir fari eki að taka að sér hlutverk póstburðarfólks líka, bara til þess að spara kirkjunni örfáar krónur". [áherslur eru mínar]

Þetta er enn einn vinkillinn og rétt athugaður hjá Esther Ösp. Grunnskólinn er menntastofnun, ekki útibú trúarstofnana. Til þess að skólinn geti gegnt hlutverki sínu óáreittur þarf hann að vera laus við ágang eða greiðasemi fyrir stjórnmálaflokka eða lífsskoðunarfélög, þ.m.t. trúfélög. Það er lína sem þarf að draga bæði út frá praktískum sjónarmiðum og verndun barna skólans frá áhrifum félaga utan hans. Öðru vísi verður heldur ekki tryggt að um mismunun hljótist ekki af vegna trúarskoðana foreldra barnanna og að friður skapist um skólastarfið. Það er skýlaus réttur foreldra að sjá um skoðanalegt uppeldi barna sinna utan skólans. Hlutverk skólans er að bera fram upplýsingar í kennsluefni og mennta börnin á hlutlausan máta. Hann gefur börnunum þau tæki, tól og tækni sem þau þurfa til að gera upp hug sinn um hin ýmsu málefni síðar meir. Hlutverk skólans er að bera fram staðreyndir á eins hlutlausan máta og hægt er. Þannig þjónar hann best sannri þekkingu og framtíð barnanna án þess að mismuna uppruna þeirra.

Kennarinn Esther Ösp er hvundagshetjan mín. Ég tek hatt minn ofan.

---

Sjá umfjöllun 24-stunda (bls 38), fréttablaðsins Austurglugginn og bloggsíðu Estherar Aspar.

Fyrri ummæli:
Já hún er sko hetja að standa gegn þessu augljósa misréttis og mannréttindabroti.
Ég fékk bréf heim með mínum stráksa undir yfirskyni tómstundastarfs með kirkjunni, bréfið fór beina leið í rusli þar sem það á heima!
það er ekkert nema skömm fyrir allt þjóðfélagið að menntastofnanir séu að dreifa dogma þessara kufla
Húrra fyrir Esther!

Einn trúleysingjatalibani að hrósa öðrum.

**Hey DR. E. bloggið þitt er sori. **

||

Gaman að þér finnst bloggið mitt sori LS, þú ert væntanleg kristinn og kristni er sori... því er bloggið mitt sori; dig it

||

Mikið andskoti eru þeir fáfróðir sem líkja íslenskum trúleysingjum, femínistum og/eða vinstrimönnum við talíbana í Afganistan.

||

Ákvörðun Estherar var ekki röng en rökin sem hún gefur fyrir henni eru út í bláinn.

Það felst enginn trúarlegur áróður í auglýsingu á kristilegum sumarbúðum, þrátt fyrir að kristileg kennsla fari fram í sjálfum búðunum. Ég virði þá afstöðu Estherar að láta ekki nota sig sem gólftusku.

||

xkjúsmí, auglýsingar eru áróður, hvort sem það er fyrir ímyndaða geimgaldrakarla eða bara nammi og dóta auglýsingar.

Hver er svo tæpur sem foreldri að vilja senda börn sín í trúarlegar sumarbúðir... tekur fólk séns á slíku eftir Jesus Camp.. það er löngu ljóst að maður veit aldrei upp á hverju starfsfólk hins meinta guðs tekur upp á.
Bara það að segjast eiga ósýnilegan vin ætti að hringja öllum viðvörunarbjöllum.

||

Esther segir sjálf á bloggsíðu sinni, orðrétt:

Í fyrsta lagi, þá tek ég - trúleysinginn sjálfur - ekki þátt í svona trúarlegum áróðri.

Á vissan hátt eru auglýsingar áróður, t.d. þegar verið er að kenna börnum um marxisma. Má kannski segja að skólinn sé að auglýsa trúleysi/kommúnisma með svoleiðis kennslu?

Ég ítreka að ég viðurkenni rétt kennara til að neita að gera svona. Þetta er samt svolítið grátt svæði. Flest börn fermast að undangenginni trúfræðslu, sem skólarnir taka mikinn þátt í. Svona ferð getur verið ágætis undirbúningur fyrir ferminguna.

Ég spyr samt, hefði þessi kennari tekið sömu ákvörðun, ef þetta hefði verið auglýsing á sumarbúðum skátanna, einhvers íþróttafélags, eða Rauða krossins, sem þrátt fyrir nafnið er ekki trúarleg stofnun?

||

Ég hef einmitt lesið bloggsíðu Esterar um þetta mál. Mér finnst hún frábær að standa á sínu. Síðan ef má dreifa bæklingum í skólum um kristilegt starf þá má líka dreifa bæklingum um annað trúarstarf. Það vilja kristnir örugglega ekki

Skólar snúast um menntun en ekki trú.

||

Láttu ekki svona Theódór:
Ekkert svona á að plaffa á krakka í skólum, menn senda einfaldlega bækling á heimili, end of story.

Ég fer samt ekki ofan af því að trúarlegur áróður er verstur af öllum, það verður að verja börnin fyrir heilaþvotti trúaðra, mjög mikilvægt atriði, börnin eru jú helsta vopn trúaðra, ef þeir komast ekki nær börnum þá er næsta víst að trúarbrögðin deyja út, sem er frábært fyrir allt mannkynið.

Ummæli:
DoctorE er ósýnilegur vinur, rétt eins og Guð. Enginn veit hverjir þeir eru í raun, nema þeir sjálfir.

Verkefni: Lyndi
Merking: Hlutlaust